
ŠAKIŲ RAJONO SAVIVALDYBĖS TARYBA

SPRENDIMAS

DĖL PLOKŠČIŲ VIDURINĖS MOKYKLOS VIDAUS STRUKTŪROS PERTVARKOS 
2012 m. vasario 29 d. Nr. T-79
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p., Švietimo įstatymo (Žin., 1991, Nr. 23-593; 2011, Nr. 38-1804) 44 str. 1 d., 2012 m. vasario 15 d. rajono savivaldybės tarybos sprendimu Nr. T-50 patvirtintu rajono savivaldybės švietimo įstaigų tinklo pertvarkos 2012-2015 metų bendruoju planu, nusprendžia:

1. Pertvarkyti Plokščių vidurinės mokyklos vidaus struktūrą nuo 2012 m. rugsėjo 1 d. nekomplektuojant XI-osios klasės.

2. Įpareigoti Plokščių vidurinės mokyklos direktorę:

2.1. iki 2012 m. balandžio 1 d. raštu pranešti kiekvienam Plokščių vidurinės mokyklos X-osios klasės mokiniui ir jo tėvams (globėjams, rūpintojams) apie XI-osios klasės nekomplektavimą;

2.2. įstatymų nustatyta tvarka įspėti mokytojus apie darbo sąlygų pasikeitimą.

